Document ID: 32004D0230

Απόφαση της Επιτροπής
της 5ης Μαρτίου 2004
για τροποποίηση της απόφασης 2003/467/ΕΚ σχετικά με την κήρυξη ορισμένων επαρχιών της Ιταλίας ως απαλλαγμένες από τη φυματίωση των βοοειδών και τη βρουκέλλωση των βοοειδών
[κοινοποιηθείσα υπό τον αριθμό Ε(2004) 666]
(Κείμενο που παρουσιάζει ενδιαφέρον για τον ΕΟΧ)
(2004/230/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών(1), και ιδίως το παράρτημα A κεφάλαιο I σημείο 4 και το παράρτημα Α κεφάλαιο ΙΙ σημείο 7,
Εκτιμώντας τα ακόλουθα:
(1) Οι κατάλογοι των περιφερειών κρατών μελών που κηρύσσονται ως απαλλαγμένες από τη φυματίωση των βοοειδών και τη βρουκέλλωση των βοοειδών καθορίζονται στην απόφαση 2003/467/EΚ της Επιτροπής, της 23ης Ιουνίου 2003, για τη θέσπιση καθεστώτος επίσημης απαλλαγής από τη φυματίωση, τη βρουκέλλωση και την ενζωοτική λεύκωση των βοοειδών σε ορισμένα κράτη μέλη και περιφέρειες κρατών μελών όσον αφορά τις αγέλες βοοειδών(2).
(2) Η Ιταλία υπέβαλε στην Επιτροπή έγγραφα με τα οποία αποδεικνύεται η συμμόρφωση προς όλους τους όρους που προβλέπονται στην οδηγία 64/432/EΟΚ, όσον αφορά την επαρχία Grossetto στην περιφέρεια Toscana ώστε η εν λόγω επαρχία να κηρυχθεί επισήμως ως απαλλαγμένη από τη φυματίωση όσον αφορά τις αγέλες βοοειδών.
(3) Η Ιταλία υπέβαλε επίσης στην Επιτροπή έγγραφα με τα οποία αποδεικνύεται η συμμόρφωση προς όλους τους όρους που προβλέπονται στην οδηγία 64/432/EΟΚ, όσον αφορά τις επαρχίες Arezzo, Grossetto, Livorno, Lucca και Pisa στην περιφέρεια Toscana ώστε οι εν λόγω επαρχίες να κηρυχθούν επισήμως ως απαλλαγμένες από τη βρουκέλλωση όσον αφορά τις αγέλες βοοειδών.
(4) Ύστερα από αξιολόγηση των εγγράφων που υπέβαλε η Ιταλία, η επαρχία Grossetto στην περιφέρεια Toscana πρέπει να κηρυχθεί επισήμως ως απαλλαγμένη από τη φυματίωση των βοοειδών και οι επαρχίες Arezzo, Grossetto, Livorno, Lucca και Pisa στην περιφέρεια Toscana πρέπει να κηρυχθούν επισήμως ως απαλλαγμένες από την βρουκέλλωση των βοοειδών.
(5) Επομένως, η απόφαση 2003/467/ΕΚ πρέπει να τροποποιηθεί ανάλογα.
(6) Τα μέτρα που προβλέπονται στην παρούσα απόφαση είναι σύμφωνα με τη γνώμη τη μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα παραρτήματα I και II της απόφασης 2003/467/ΕΚ τροποποιούνται σύμφωνα με το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 5 Μαρτίου 2004.

Labels: 0
18
6